Az űrlap teteje

**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Kosáry Domokos Könyvtár és Levéltár

könyvtáros, informatikus könyvtáros**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

A könyvtár oktatás- és kutatástámogató szolgáltatásaihoz kapcsolódó szakmai feladatok, vala-mint egyetemi tudományos szakkönyvtári tevékenységek ellátása. Szaktájékoztatás és felhasz-nálóképzés hagyományos és elektronikus források, adatbázisok felhasználásával. A Magyar Tudományos Művek Tára adatkezelési feladatainak végzése. Adatbázisokkal kapcsolatos adminisztrációs feladatok ellátása, a könyvtár kutatástámogató szolgáltatásaihoz kapcsolódó honlap tartalom menedzselése.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

•         Főiskola, vagy egyetemi szintű könyvtárosi/informatikus könyvtárosi végzettség, vagy egyéb felsőfokú végzettség és könyvtárosi szakirányú képesítés,

•         Idegen nyelv(ek) ismerete (elsősorban az angol szaknyelv aktív alkalmazásának képessége),

•         Magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy,

•         Cselekvőképesség, büntetlen előélet.

**A pályázat elbírálásánál előnyt jelent:**

•         Egyetemi szakirányú végzettség,

•         MTMT adminisztrátori tapasztalat, MTMT2 ismerete,

•         Angol nyelvből középfokú C típusú általános nyelvvizsga, társalgási szintű nyelvtudás,

•         Felsőoktatási vagy szakkönyvtári szakmai tapasztalat (legalább 1-3 év),

•         Jártasság az adatbázisok használatában, szaktájékoztatásban (magyar és angol nyelven),

•         Bibliográfiakezelő szoftverek ismerete,

•         További idegen nyelvek ismerete, egyéb ismeretek, illetve szakképesítés.

**Elvárt kompetenciák:**

•         Motiváltság és pozitív hozzáállás a feladatokhoz,

•         Jó problémamegoldó képesség,

•         Önálló munkavégzés képessége,

•         Logikus, felhasználó-orientált szemléletmód, precizitás, sokoldalúság,

**A pályázat részeként benyújtandó iratok, igazolások:**

•         Részletes önéletrajz, amely bemutatja a pályázó eddigi szakmai életútját is;

•         Motivációs levél;

•         Iskolai végzettséget, szakképzettséget, nyelvvizsgát igazoló okiratok másolata, amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal, Magyar Ekvivalencia és Információs Központja honlapján található;

•         Három hónapnál nem régebbi hatósági erkölcsi bizonyítvány másolata, vagy az erkölcsi bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennált korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;

•         Nyilatkozat arra vonatkozóan, hogy a benyújtott pályázati anyagot az eljárásban résztvevők megtekinthetik.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. február 18.

A pályázati kiírással kapcsolatosan további információt Bencze István, a Kosáry Domokos Könyvtár és Levéltár mb. vezetője nyújt, a 28/522-004 -es telefonszámon.

**A pályázatok benyújtásának módja:**

•         Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. , Humánerőforrás-gazdálkodási Főosztály). Kérjük a borítékon feltüntetni a pályázati adatbázisban szereplő azonosító számot: SZIE-K/193/2019, valamint a munkakör megnevezését: könyvtáros, informatikus könyvtáros.

•         Elektronikus úton Szőnyi-Zakar Tünde, személyügyi referens részére a human@szie.hu E-mail címen keresztül

**A pályázat elbírálásának módja, rendje:**

A Szent István Egyetem Foglakoztatási Követelményrendszere szerint.

**A pályázat elbírálásának határideje:** 2019. március 29.

**A pályázati kiírás további közzétételének helye, ideje:**

•         SZIE, NKI honlapja - 2019. január 19.

•         SZIE hirdetőtáblája - 2019. január 19.

•         Katalist könyvtáros levelező lista - 2019. január 19.

**A munkáltatóval kapcsolatos egyéb lényeges információ:**

Kérjük az e-mail tárgyában feltüntetni a pályázati adatbázisban szereplő azonosító számot: SZIE-K/193/2019, valamint a munkakör megnevezését: könyvtáros, informatikus könyvtáros. Munkáltató a pályázatok előzetes áttekintését követően dönthet akként, hogy a pályázót személyes megjelenésre nem hívja meg, illetve a pályázati eljárást eredménytelennek nyilvánítja. A munkáltató fenntartja a jogot a pályázati kiírás visszavonására.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |

Az űrlap alja

Az űrlap teteje

Az űrlap alja